
1.	CONTEXTUL PROPUNERII
Acordul privind spațiul aerian comun între Uniunea Europeană și statele sale membre, pe de o parte, și Republica Moldova, pe de altă parte, a fost negociat de Comisie conform autorizației primite din partea Consiliului în iunie 2011.
Acordul a fost semnat la 26 iunie 2012, sub rezerva încheierii sale la o dată ulterioară, în conformitate cu Decizia 2012/639/UE a Consiliului și a reprezentanților guvernelor statelor membre, reuniți în cadrul Consiliului[footnoteRef:1]. În ceea ce privește UE, atât Uniunea, cât și statele sale membre sunt părți la acest acord.  [1: 	Decizia Consiliului și a reprezentanților guvernelor statelor membre, reuniți în cadrul Consiliului din 7 iunie 2012 privind semnarea, în numele Uniunii, și aplicarea cu titlu provizoriu a Acordului privind spațiul aerian comun între Uniunea Europeană și statele sale membre și Republica Moldova (2012/639/UE) JO L 292, 20.10.2012, p. 1–2.] 

Procesul de ratificare a fost finalizat de toate statele membre, cu excepția Republicii Croația. Republica Croația aderă la acord în conformitate cu procedura prevăzută în Actul de aderare anexat la Tratatul de aderare din 5 decembrie 2011, iar protocolul relevant privind aderarea Republicii Croația la acest acord a fost semnat la 22 iulie 2015[footnoteRef:2]. [2: 	Decizia (UE) 2015/1389 a Consiliului din 7 mai 2015 privind semnarea, în numele Uniunii și al statelor sale membre, și aplicarea provizorie a Protocolului de modificare a Acordului privind spațiul aerian comun între Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană JO L 215, 14.8.2015, p. 1.] 

Pentru a ține seama, în special, de intrarea în vigoare a Tratatului de la Lisabona și ca urmare a hotărârii Curții de Justiție a Uniunii Europene din 28 aprilie 2015 în cauza C-28/12, prezenta propunere modifică propunerea inițială a Comisiei [COM/2012/020 final[footnoteRef:3]], care a fost adoptată la 27 ianuarie 2012 și prezentată ulterior Consiliului. Pentru a înlesni examinarea de către Consiliu, textul relevant este prezentat în întregime ca propunere modificată. [3: 	https://eur-lex.europa.eu/legal-content/RO/TXT/PDF/?uri=CELEX:52012PC0020&from=EN] 

2.	TEMEI JURIDIC
Propunerea are ca temei juridic articolul 100 alineatul (2) din Tratatul privind funcționarea Uniunii Europene, coroborat cu articolul 218 alineatul (6) litera (a) punctul (v) și cu articolul 218 alineatul (7). 
3.	REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
Nu se aplică.
4.	IMPLICAȚII BUGETARE
Propunerea nu are implicații asupra bugetului Uniunii.
5.	ALTE ELEMENTE
Rezumatul acordului propus
Acordul se compune din textul propriu-zis, care include principiile fundamentale, și din patru anexe: anexa I privind serviciile autorizate și rutele specificate; anexa II privind dispozițiile tranzitorii; anexa III privind normele aplicabile aviației civile și anexa IV conținând o listă a celorlalte state menționate la articolele 3 și 4 și în anexa I.

CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a) punctul (v) și cu articolul 218 alineatul (7),
având în vedere propunerea Comisiei Europene,
având în vedere aprobarea Parlamentului European[footnoteRef:4], [4: 	Aprobarea din [data] (nepublicată încă în Jurnalul Oficial).] 

întrucât:
(1)	Acordul privind spațiul aerian comun între Uniunea Europeană și statele sale membre și Republica Moldova a fost semnat la 26 iunie 2012, sub rezerva încheierii sale la o dată ulterioară, în conformitate cu Decizia 2012/639/UE a Consiliului și a reprezentanților guvernelor statelor membre, reuniți în cadrul Consiliului din 7 iunie 2012 privind semnarea, în numele Uniunii, și aplicarea cu titlu provizoriu a Acordului privind spațiul aerian comun între Uniunea Europeană și statele sale membre și Republica Moldova[footnoteRef:5]. [5: 	Decizia Consiliului și a reprezentanților guvernelor statelor membre, reuniți în cadrul Consiliului din 7 iunie 2012 privind semnarea, în numele Uniunii, și aplicarea cu titlu provizoriu a Acordului privind spațiul aerian comun între Uniunea Europeană și statele sale membre și Republica Moldova (2012/639/UE) JO L 292, 20.10.2012, p. 1–2.] 

(2)	Acordul a fost ratificat de toate statele membre, cu excepția Republicii Croația. Republica Croația aderă la acord în conformitate cu procedura prevăzută în Actul de aderare anexat la Tratatul de aderare din 5 decembrie 2011, iar protocolul relevant privind aderarea Republicii Croația la acest acord a fost semnat la 22 iulie 2015[footnoteRef:6]. [6: 	Decizia (UE) 2015/1389 a Consiliului din 7 mai 2015 privind semnarea, în numele Uniunii și al statelor sale membre, și aplicarea provizorie a Protocolului de modificare a Acordului privind spațiul aerian comun între Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană JO L_2015_215_R_0001.] 

(3)	Acordul ar trebui să fie aprobat în numele Uniunii.
(4)	Articolele 4 și 5 din Decizia 2012/639/UE conțin dispoziții privind procesul decizional și reprezentarea, referitoare la diverse aspecte prevăzute în acord. Având în vedere hotărârea Curții de Justiție a Uniunii Europene din 28 aprilie 2015 în cauza C-28/12, aplicarea dispozițiilor în cauză ar trebui să înceteze. Având în vedere tratatele, nu sunt necesare noi dispoziții referitoare la aceste aspecte și nici dispoziții privind obligațiile de informare ale statelor membre, conținute în articolul 6 din decizie. În consecință, articolele 4, 5 și 6 din Decizia 2012/639/UE ar trebui să înceteze să se aplice la data intrării în vigoare a prezentei decizii.
ADOPTĂ PREZENTA DECIZIE: 
Articolul 1
Se aprobă, în numele Uniunii, Acordul privind spațiul aerian comun între Uniunea Europeană și statele sale membre, pe de o parte, și Republica Moldova, pe de altă parte[footnoteRef:7].  [7: 	Acordul a fost publicat în JO L 292, 20.10.2012, p. 3, împreună cu decizia privind semnarea acestuia.
] 

Articolul 2
Poziția care urmează să fie luată de Uniune în ceea ce privește deciziile adoptate de comitetul mixt în temeiul articolului 22 din acord, referitoare exclusiv la includerea actelor legislative ale Uniunii în anexa III (Norme aplicabile aviației civile) la acord, sub rezerva oricăror modificări tehnice necesare, este adoptată de Comisie, după consultarea unui comitet special desemnat de Consiliu.
Articolul 3
Articolele 4, 5 și 6 din Decizia 2012/639/UE încetează să se aplice la data intrării în vigoare a prezentei decizii. 
Articolul 4
Prezenta decizie intră în vigoare la data adoptării. 
Adoptată la Bruxelles,
	Pentru Consiliu
	Președintele

